
ITANGIRIRO 



Imana irema isi n'ijuru n'ibirimo 
byose 

11 Mbere na mbere Imana yaremye 
ijuru n'isi. ^Isi yari itagira ishusho, 
yariho ubusa busa, umwijima wari heju- 
ru y'imuhengeri: maze Umwuka w'lma- 
na yagendagendaga hejuru y'amazi. 
3 Imana iravuga iti "Habeho umucyo": 
umucyo ubaho. '^ Imana ibona umucyo 
ko ari mwiza: Imana itandukanya umu- 
cyo n'umwijima. ^ Imana yita umucyo 
amanywa, umwijima iwita ijoro. Burago- 
roba, buracya: uwo ni umunsi wa mbere. 

6 Imana iravuga iti "Habeho isanzu- 
re hagati y'amazi, rigabanye amazi 
n'andi mazi." 'Imana irema iryo sanzu- 
re, igabanya amazi yo munsi y'isanzure 
n'ayo hejuru yaryo: biba bityo. » Imana 
yita iryo sanzure Ijuru. Buragoroba, 
buracya: uwo ni umunsi wa kabiri. 

9 Imana iravuga iti "Amazi yo munsi 
y'ijuru ateranire hamwe, ahumutse ha- 
boneke." Biba bityo. i® Imana yita ahu- 
mutse Ubutaka; iteraniro ry'amazi iryi- 
ta, Inyanja: Imana ibona ko ari byiza. 
11 Imana iravuga iti "Ubutaka bumeze 
ubwatsi n'ibimera byose byerere imbuto 
ku butaka, n'ibiti byerere imbuto ku 
butaka zirimo utubuto twabyo, igiti 
cyose cyere imbuto zikwiriye ubwoko 
bwacyo." Biba bityo. 12 Ubutaka bumeza 
ubwatsi, ibimera byose byera imbuto 
zikwiriye amoko yabyo, n'ibiti byera 
imbuto zirimo utubuto twabyo, zikwiriye 
amoko yabyo. Imana ibona ko ari byiza. 
13 Buragoroba, buracya: uwo ni umunsi 
wa gatatu. 

14 Imana iravuga iti "Mu isanzure 
ry'ijuru habeho ibiva bitandukanya 
amanywa n'ijoro; bibereho kuba ibime- 
nyetso no kwerekana ibihe n'iminsi 
n'imyaka: i^ bibereho kuvira mu isa- 
nzure ry'ijuru, kugira ngo bivire isi." 
Biba bityo. !<► Imana irema ibiva bibiri 
binini, ikiva kinini cyo gutegeka ama- 
nywa, n'igito cyo gutegeka ijoro: irema 
n'inyenyeri. i' Imana ibishyirira mu isa- 
nzure ry'ijuru kugira ngo bivire isi, 
i^kandi bitegeke amanywa n'ijoro, bita- 
ndukanye umucyo n'umwijima: Imana 



ibona ko ari byiza. i' Buragoroba, bu- 
racya: uwo ni umunsi wa kane. 

20 Imana iravuga iti "Amazi yuzure- 
mo ibyigenza byinshi cyane bifite ubu- 
gingo, kandi inyoni n'ibisiga biguruke 
mu isanzure ry'ijuru." ^i Imana irema 
ibifi binini byo mu nyanja, n'ibintu byose 
byigenza bifite ubugingo, amazi biyuzu- 
ramo nk'uko amoko yabyo ari: irema 
n'inyoni n'ibisiga byose, nk'uko amoko 
yabyo ari: Imana ibona ko ari byiza. 
22 Imana ibiha umugisha, iti "Mwororo- 
ke, mugwire, mwuzure amazi yo mu 
nyanja, inyoni n'ibisiga byororoke mu 
isi." 23 Buragoroba, buracya: uwo ni 
umunsi wa gatanu. 

24 Imana iravuga iti "Isi izane ibifite 
ubugingo, amatungo n'ibikururuka, 
nk'uko amoko yabyo ari, n'inyamaswa 
zo mu isi, nk'uko amoko yazo ari." Biba 
bityo. 25 Imana irema inyamaswa zo mu 
isi, nk'uko amoko yazo ari, n'amatungo 
nk'uko amoko yayo ari, n'ibintu byose 
bikururuka hasi nk'uko amoko yabyo 
ari: Imana ibona ko ari byiza. 

26 Imana iravuga iti "Tureme umu- 
ntu, agire ishusho yacu, ase natwe: 
batware amafi yo mu nyanja, n'inyoni 
n'ibisiga byo mu kirere, n'amatungo n'isi 
yose, n'igikururuka hasi cyose." 27 imana 
irema umuntu, ngo agire ishusho yayo, 
afite ishusho y'Imana ni ko yamuremye; 
umugabo n'umugore ni ko yabaremye. 
28 Imana ibaha umugisha, Imana iraba- 
bwira iti "Mwororoke, mugwire, mwu- 
zure isi, mwimenyereze ibiyirimo; mu- 
tware amafi yo mu nyanja, n'inyoni 
n'ibisiga byo mu kirere, n'ibintu byose 
bifite ubugingo byigenza ku isi." 2' Kandi 
Imana irababwira iti "Dore mbahaye 
ibimera byose byera imbuto, biri mu isi 
yose, n'igiti cyose gifite imbuto zirimo 
utubuto twacyo: bizabe ibyokurya bya- 
nyu. 30 Kandi inyamaswa yose yo mu isi, 
n'inyoni n'ibisiga byo mu kirere, n'ikintu 
cyose gikururuka ku isi gifite ubugingo, 
mbihaye ibimera bibisi byose ngo bibe 
ibyokurya byabyo." Biba bityo. ^i Imana 
ireba ibyo yaremye byose, n'uko byari 

byiza cyane. Buragoroba, buracya: uwo 
ni umunsi wa gatandatu. 

Imana yeza umunsi wa karindwi 

21 Ijuru n'isi n'ibirimo byinshi byose 
birangira kuremwa. ^Ku munsi wa 
karindwi Imana irangiza imirimo yako- 
ze: iruhuka ku munsi wa karindwi 
imirimo yayo yose yakoze. ^ Imana iha 
umugisha umunsi wa karindwi, iraweza: 
kuko ari wo Imana yaruhukiyemo imi- 
rimo yakoze yose. 

Imana ishyira Adamu mu Edeni 

4 Uku ni ko kuremwa kw'ijuru n'isi, 
ubwo byaremwaga, ku munsi Uwiteka 
Imana yaremeyemo isi n'ijuru. ^Kandi 
akatsi kose ko mu gasozi kari kataraba 
ku isi, n'ikimera cyose cyo mu gasozi 
cyari kitararuka: kuko Uwiteka Imana 
yari itaravuba imvura ku isi, kandi nta 
muntu wariho wo guhinga ubutaka; 
<»ariko igihu cyavaga mu isi kigatosa 
ubutaka bwose. 

7 Uwiteka Imana irema umuntu mu 
mukungugu wo hasi, imuhumekera mu 
mazuru umwuka w'ubugingo; umuntu 
ahinduka ubugingo buzima. 

8 Uwiteka Imana ikeba ingobyi mu 
Edeni mu ruhande rw'iburasirazuba: 
iyishyiramo umuntu yaremye. ' Uwiteka 
Imana imezamo igiti cyose cy'igikundiro 
cyera imbuto ziribwa: imeza n'igiti 
cy'ubugingo hagati muri iyo ngobyi, 
imezamo n'igiti cy'ubwenge bumenye- 
sha icyiza n'ikibi. 

10 Umugezi uturuka mu Edeni, une- 
tesha iyo ngobyi: uwo mugezi uvamo, 
wigabanyamo ine. " Umwe witwa Pisho- 
ni: ni wo ugose igihugu cyose cy'i Havila, 
kirimo izahabu: 12 kandi izahabu yo muri 
icyo gihugu ni nziza; iyo ni ho hari 
ubushishi buva ku giti bwitwa budola, 
n'amabuye yitwa shohamu. i^ Undi witwa 
Gihoni: ni wo ugose igihugu cyose cy'i 
Kushi. i^Undi witwa Hidekelu, ni wo uca 
imbere y'igihugu cyitwa Ashuri. Uwa 
kane witwa Ufurate. 

15 Uwiteka Imana ijyana wa muntu, 
imushyira muri iyo ngobyi yo mu Edeni, 
ngo ahingire ibirimo, ayirinde. *<► Uwite- 
ka Imana imutegeka iti "Ku giti cyose 



cyo muri iyo ngobyi ujye urya imbuto 
zacyo, uko ushaka; ^^ ariko igiti cy'ubwe- 
nge bumenyesha icyiza n'ikibi ntuzaki- 
ryeho: kuko umunsi wakiriyeho, no 
gupfa uzapfa." 

Imana irema Eva 

18 Kandi Uwiteka Imana iravuga iti 
"Si byiza ko uyu muntu aba wenyine; 
reka muremere umufasha umukwiriye." 
1^ Uwiteka Imana irema mu butaka 
amatungo yose n'inyamaswa zo mu 
ishyamba zose n'inyoni n'ibisiga byo mu 
kirere byose, ibizanira uwo muntu ngo 
imenye uko abyita: kandi uko uwo 
muntu yise ikintu cyose gifite ubugingo, 
aba ari ryo riba izina ryacyo. ^ouwo 
muntu yita amatungo yose n'inyoni 
n'ibisiga byo mu kirere n'inyamaswa zo 
mu ishyamba zose; ariko umufasha 
umukwiriye yari ataraboneka. 

21 Uwiteka Imana isinziriza uwo 
muntu ubuticura, arasinzira: imukura- 
mo urubavu rumwe, ihasubiza inyama: 
22urwo rubavu Uwiteka Imana yakuye 
muri uwo muntu, iruhindura umugore 
imushyira uwo muntu. ^^Aravuga ati 

"Uyu ni igufwa ryo mu magufwa 
yanjye, 

N'akara ko mu mara yanjye: 

Azitwa Umugore, kuko yakuwe 
mu Mugabo."" 
24 Ni cyo gituma umuntu azasiga se na 
nyina, akabana n'umugore we akarama- 
ta, bombi bakaba umubiri umwe. 

25 Kandi uwo mugabo n'umugore 
we bombi bari bambaye ubusa, ntibako- 
rwe n'isoni. 

Inzoka yoshya Eva 

31 Inzoka yarushaga uburiganya 
inyamaswa zo mu ishyamba zose, 
Uwiteka Imana yaremye. Ibaza uwo 
mugore iti "Ni ukuri koko Imana 
yaravuze iti 'Ntimuzarye ku giti cyose 
cyo muri iyi ngobyi'?" 

2 Uwo mugore arayisubiza ati 
"Imbuto z'ibiti byo muri iyi ngobyi 
twemererwa kuzirya: ^keretse imbuto 
z'igiti kiri hagati y'ingobyi ni zo Imana 
yatubwiye iti *Ntimuzazirye, ntimuzazi- 
koreho, mutazapfa.' " 



o Mugabo mu Ruheburayo ni Ish, umugore ni Isha. 

4 lyo nzoka ibwira umugone, iti "Gupfa 
ntimuzapfa; «kuko Imana m yuko ku 
munsi mwaziriyeho, amaso yanyu 
azahweza, mugahindurwa nklmana, 
mukamenya icyiza n'ikibi." 

6 Uwo mugore abonye yuko icyo giti 
giflte ibyokurya byiza, kandi ko ari 
icy*igikundiro, kandi ko ari icyo kwi- 
furiza kumenyesha umuntu ubwenge, 
asoroma ku mbuto zacyo, arazirya, 
ahaho n*umugabo we wari kumwe na 
we, arazirya. ^ Amaso yabo bombi 
arahweza, bamenya yuko bambaye 
ubusa, badoda ibibabi by'imitini, bire- 
meramo ibicocero. 

Imana ihana iiizoka na Adamu na Eva 

SBumva imirindi* y'Uwiteka Imana 
igendagenda muri ya ngobyi mu mafu 
ya nimunsi: wa mugabo n'umugore we 
bihisha hagati y'ibiti byo muri iyo ngobyi 
amaso y'Uwiteka Imana. 'Uwiteka Ima- 
na ihamagara uwo mugabo, iramubaza 
iti "Uri he?" 

10 Arayisubiza ati "Numvise imirindi 
yawe muri iyi ngobyi, ntinyishwa n'uko 
nambaye ubusa, ndihisha." 

11 Iramubaza iti "Ni nde wakubwiye 
ko wambaye ubusa? Wariye kuri cya giti 
nakubujije kuryaho?" 

12 Uwo mugabo arayisubiza ati 
"Umugore wampaye ngo tubane, ni we 
wampaye ku mbuto z*icyo giti, ndazirya." 

13 Uwiteka Imana ibaza uwo mugo- 
re iti "Icyo wakoze icyo ni iki?" Uwo 
mugore arayisubiza ati "Inzoka yanshu- 
kashutse ndazirya." 

14 Uwiteka Imana ibwira iyo nzoka 
iti "Kuko ukoze ibyo, uri ikivume 
kirengeje amatungo yose n'inyamaswa 
zo mu ishyamba zose; uzajya ugenda 
ukurura inda, uzajya urya umukungugu, 
iminsi yose y'ubugingo bwawe. i*Nza- 
shyira urwango hagati yawe n'uyu mu- 
gore, no hagati y'urubyaro rwawe 
n'urwe: ruzagukomeretse umutwe nawe 
uzarukomeretsa agatsinsino." 

16 Kandi Uwiteka Imana ibwira uwo 
mugore iti "Kugwiza nzagwiza cyane 
umubabaro wawe ufite inda; uzajya 
ubyara abana ubabara; kwifuza kwawe 



kuzaherera ku mugabo wawe, na we 
azagutwara." 

17 Na Adamu'' iramubwira iti "Ubwo 
wumviye umugore wawe, ukaiya ku giti 
nakubujije ko utazakiryaho, uzaniye 
ubutaka kuvumwa; iminsi yose yo kubaho 
kwawe, uzajya urya ibibuvamo, ugombye 
kubiruhira; "buzajya bukumereramo 
imikeri n'ibitovu; nawe uzajya urya imboga 
zo mu murima: ^gututubikana ko mu 
maso hawe ni ko kuzaguhesha umutsima, 
urinde ugeza ubwo uzasubira mu butaka, 
kuko ari mo wakuwe: uri umukungugu, 
mu mukungugu ni mo uzasubira." 

20 Uwo mugabo yita umugore we 
Eva,^ kuko ari we nyina w'abafite 
ubugingo bose. ^i Uwiteka Imana ire- 
mera Adamu n'umugore we imyambaro 
y'impu, irayibambika. 

Imana ikura Adamu mu Edeni 

22 Uwiteka Imana iravuga iti "Dore, 
uyu muntu ahindutse nk'imwe yo muri 
twe, ku byo kumenya icyiza n'ikibi: 
noneho atarambura ukuboko, agasoroma 
no ku giti cy'ubugingo, akarya, akarama 
iteka ryose", "ni cyo cyatumye Uwiteka 
Imana imwirukana muri ya ngobyi mu 
Edeni, kugira ngo ahinge ubutaka yavu- 
yemo. "Nuko yirukana uwo muntu; kandi 
mu ruhande rw'iyo ngobyi yo mu Edeni 
rwerekeye iburasirazuba, ishyiraho Aba- 
kerubi* n'inkota yaka umuriro, izenguka 
impande zose, ngo ibuze inzira ijya kuri 
cya giti cy'ubugingo. 

^ imirindi: cyangwa, ijwi. 

<? Adamu risobanurwa ngo Umuntu. 

<* Eva risobanurwa ngo Ufite ubugingo. Mu Ruheburayo ni Hawa. 

* Abakerubi ni umutwe umwe w'abamarayika. 

